གཉིས་པ།ད་ཡོད་འདུལ་བ་སྟོད་ལུགས་གནས་ཚུལ་གསལ་བ་དཔེ་ཆ་སྔ་ཤོས་སྒ་སྟོན་བསྟན་པའི་ཤན་འབྱེད་ཡིན་མིན་རེད།ཁོ་བོས་མཐའ་གཅིག་ཏུ་སྒ་སྟོན་དཔེ་ཆ་ཡིན་སྐོར་གླེང་མེད།སྐུ་ཉིད་ཀྱིས་འདུལ་བ་སྟོད་ལུགས་རྒྱུད་པ་སྒྲུབ་བྱེད་སྲིད་རྒྱུད་ལུང་དྲངས་པ་འདི་ནི།རང་ལུགས་ལ་འདུལ་བསྟན་ནུབ་པའི་དུས་ཚོད་བོད་རྒྱལ་ཏིང་ཁྲིའི་སྐབས་དང་ཁྲི་སྲོང་སྐབས་གཉིས་མི་མཐུན་པ་རེ་ཡོད་མོད།ཕྱི་མ་མཁན་ཆེན་ཉི་མ་དང་སྤ་བསྟན་རྒྱལ་བཟང་པོ་བཅས་ཀྱི་ཁྲི་སྲོང་སྐབས་ལ་ནུབ་པར་བཤད་པས།དེ་སྐབས་མུ་ཟི་གསལ་བཟང་སོགས་འགའ་ཞིག་མདོ་སྨད་དུ་ཕེབས་སྐོར་དང་།གཤེན་པོ་འགའ་ཞིག་འདུལ་བའི་ཤོག་དྲིལ་ཁྱེར་ནས་སྟག་གཟིག་ཏུ་བྲོས་སྐོར་བཤད་པའི།དུས་རབས་བརྒྱད་ནང་དུ་བོད་ནས་ཡར་སྟག་གཟིག་གི་ཡུལ་དུ་ཕེབས་མཁན་གྲས་དེ་ཡིན་སྐོར་གསལ་བ་ལས།དྭང་ར་ཁྲི་སྙ་ཞེས་པ་སྟག་གཟིག་ཡུལ་ནས་སླར་བོད་ཡུལ་དུ་འདུལ་བ་སྤེལ་ལ་ཚུར་ཡོང་མཁན་དང་འབྲེལ་བ་གཏན་ནས་མི་འདུག།